CELEX: 32022D0392
Language: sl
Date: 2022-03-03 00:00:00
Title: Sklep Sveta (EU) 2022/392 z dne 3. marca 2022 o stališču, ki se v imenu Evropske unije zastopa v Komisiji za ribištvo severnega Pacifika

9.3.2022   
               
               
                  SL
               
               
                  Uradni list Evropske unije
               
               
                  L 79/31
               
            
         SKLEP SVETA (EU) 2022/392
         z dne 3. marca 2022
         o stališču, ki se v imenu Evropske unije zastopa v Komisiji za ribištvo severnega Pacifika
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 43 v povezavi s členom 218(9) Pogodbe,
         ob upoštevanju predloga Evropske komisije,
         ob upoštevanju naslednjega:
         
                     (1)
                  
                  
                     Unija je s Sklepom Sveta (EU) 2022/314 (1) pristopila h Konvenciji o ohranjanju in upravljanju ribolovnih virov odprtega morja v severnem Tihem oceanu (v nadaljnjem besedilu: Konvencija), s katero je bila ustanovljena Komisija za ribištvo severnega Pacifika (NPFC).
                  
               
                     (2)
                  
                  
                     NPFC je odgovorna za sprejemanje ohranitvenih in upravljalnih ukrepov za doseganje ciljev Konvencije. Taki ukrepi lahko postanejo zavezujoči za Unijo.
                  
               
                     (3)
                  
                  
                     V Uredbi (EU) št. 1380/2013 Evropskega parlamenta in Sveta (2) je določeno, da mora Unija zagotoviti, da so ribolovne dejavnosti in dejavnosti akvakulture okoljsko dolgoročno trajnostne in upravljane na način, ki je skladen s cilji doseganja gospodarskih in socialnih koristi ter koristi zaposlovanja ter prispevanja k zanesljivi preskrbi s hrano. Prav tako je določeno, da mora Unija uporabiti previdnostni pristop k upravljanju ribištva, njen cilj pa je zagotoviti, da se izkoriščanje živih morskih bioloških virov izvaja na način, ki dovoljuje obnavljanje in ohranjanje populacij lovljenih vrst nad ravnmi, ki omogočajo največji trajnostni donos. Določeno je tudi, da mora Unija na podlagi najboljšega razpoložljivega znanstvenega mnenja sprejeti ukrepe za ohranjanje in upravljanje, podpirati razvoj znanstvenega znanja in svetovanja, postopoma odpravljati zavržke in spodbujati ribolovne metode, ki prispevajo k bolj selektivnemu ribolovu, preprečevanju in zmanjševanju neželenega ulova v čim večji meri ter ribolovu z majhnim vplivom na morski ekosistem in ribolovne vire. V Uredbi (EU) št. 1380/2013 je izrecno določeno, da mora Unija navedene cilje in načela uporabiti pri vodenju zunanjih odnosov na področju ribištva.
                  
               
                     (4)
                  
                  
                     V skladu s skupnim sporočilom visokega predstavnika Unije za zunanje zadeve in varnostno politiko ter Komisije z dne 10. novembra 2016 z naslovom „Mednarodno upravljanje oceanov: agenda za prihodnost naših oceanov” ter sklepi Sveta z dne 24. marca 2017 z istim naslovom je spodbujanje ukrepov za podporo in povečanje učinkovitosti regionalnih organizacij za upravljanje ribištva in po potrebi za izboljšanje njihovega upravljanja glavna značilnost ukrepanja Unije v okviru teh forumov.
                  
               
                     (5)
                  
                  
                     Sporočilo Komisije Evropskemu parlamentu, Svetu, Evropskemu ekonomsko-socialnemu odboru in Odboru regij z dne 16. januarja 2018 z naslovom „Evropska strategija za plastiko v krožnem gospodarstvu” se sklicuje na posebne ukrepe za zmanjšanje količine plastičnih odpadkov in onesnaževanja morja ter zmanjšanje izgub ali opustitev ribolovnega orodja na morju.
                  
               
                     (6)
                  
                  
                     Primerno je, da se določi stališče, ki se v imenu Unije zastopa v NPFC za obdobje 2022–2027, saj bodo ohranitveni in izvršilni ukrepi NPFC za Unijo zavezujoči in bodo lahko odločilno vplivali na vsebino prava Unije, in sicer na uredbi Sveta (ES) št. 1005/2008 (3) in (ES) št. 1224/2009 (4) ter Uredbo (EU) 2017/2403 Evropskega parlamenta in Sveta (5).
                  
               
                     (7)
                  
                  
                     Zaradi spreminjajoče se narave ribolovnih virov na območju za katero se uporablja Konvencija, kakor je opredeljeno v členu 4(1) Konvencije (v nadaljnjem besedilu: območje Konvencije), in posledične potrebe, da stališče Unije upošteva nove razmere, vključno z novimi znanstvenimi in drugimi relevantnimi informacijami, predstavljenimi pred ali med zasedanji NPFC, bi bilo treba v skladu z načelom vzajemnega lojalnega sodelovanja med institucijami Unije iz člena 13(2) Pogodbe o Evropski uniji vzpostaviti postopke za vsakoletno določitev stališča Unije za obdobje 2022–2027 –
                  
               SPREJEL NASLEDNJI SKLEP:
         
            Člen 1
            Stališče, ki se v imenu Unije zastopa na zasedanjih Komisije za ribištvo severnega Pacifika (NPFC), je določeno v Prilogi I.
         
         
            Člen 2
            Vsakoletna določitev stališča Unije, ki se zastopa na zasedanjih NPFC, se izvede v skladu s Prilogo II.
         
         
            Člen 3
            Stališče Unije, kot je določeno v Prilogi I, Svet na predlog Komisije oceni in po potrebi revidira najpozneje do letnega zasedanja NPFC leta 2028.
         
         
            Člen 4
            Ta sklep začne veljati na dan sprejetja.
         
         
            V Bruslju, 3. marca 2022
            
               
                  Za Svet
               
               
                  predsednik
               
               G. DARMANIN
            
         
         
            (1)  Sklep Sveta (EU) 2022/314 z dne 15. februarja 2022 o pristopu Evropske unije h Konvenciji o ohranjanju in upravljanju ribolovnih virov odprtega morja v severnem Tihem oceanu (UL L 55, 28.2.2022, str. 12).
         
            (2)  Uredba (EU) št. 1380/2013 Evropskega parlamenta in Sveta z dne 11. decembra 2013 o skupni ribiški politiki in o spremembi uredb Sveta (ES) št. 1954/2003 in (ES) št. 1224/2009 ter razveljavitvi uredb Sveta (ES) št. 2371/2002 in (ES) št. 639/2004 ter Sklepa Sveta 2004/585/ES (UL L 354, 28.12.2013, str. 22).
         
            (3)  Uredba Sveta (ES) št. 1005/2008 z dne 29. septembra 2008 o vzpostavitvi sistema Skupnosti za preprečevanje nezakonitega, neprijavljenega in nereguliranega ribolova, za odvračanje od njega ter za njegovo odpravljanje in o spremembi uredb (EGS) št. 2847/93, (ES) št. 1936/2001 in (ES) št. 601/2004 ter o razveljavitvi uredb (ES) št. 1093/94 in (ES) št. 1447/1999 (UL L 286, 29.10.2008, str. 1).
         
            (4)  Uredba Sveta (ES) št. 1224/2009 z dne 20. novembra 2009 o vzpostavitvi nadzornega sistema Unije za zagotavljanje skladnosti s pravili skupne ribiške politike, o spremembi uredb (ES) št. 847/96, (ES) št. 2371/2002, (ES) št. 811/2004, (ES) št. 768/2005, (ES) št. 2115/2005, (ES) št. 2166/2005, (ES) št. 388/2006, (ES) št. 509/2007, (ES) št. 676/2007, (ES) št. 1098/2007, (ES) št. 1300/2008, (ES) št. 1342/2008 in razveljavitvi uredb (EGS) št. 2847/93, (ES) št. 1627/94 in (ES) št. 1966/2006 (UL L 343, 22.12.2009, str. 1).
         
            (5)  Uredba (EU) 2017/2403 Evropskega parlamenta in Sveta z dne 12. decembra 2017 o trajnostnem upravljanju zunanjih ribiških flot in razveljavitvi Uredbe Sveta (ES) št. 1006/2008 (UL L 347, 28.12.2017, str. 81).
      
      
         
            PRILOGA I
            STALIŠČE, KI SE V IMENU UNIJE ZASTOPA V KOMISIJI ZA RIBIŠTVO SEVERNEGA PACIFIKA
            1.   NAČELA
            Unija v okviru Komisije za ribištvo severnega Pacifika (NPFC):
            
                        (a)
                     
                     
                        deluje v skladu s cilji in načeli, ki jim Unija sledi v okviru skupne ribiške politike, zlasti s previdnostnim pristopom in cilji v zvezi z največjim trajnostnim donosom, kot je določeno v členu 2(2) Uredbe (EU) št. 1380/2013, za spodbujanje izvajanja ekosistemskega pristopa k upravljanju ribištva, za preprečevanje in čim večje zmanjšanje nenamernega ulova ter postopno odpravo zavržkov, za zmanjšanje negativnega vpliva ribolovnih dejavnosti na morske ekosisteme in njihove habitate ter za zagotavljanje primernega življenjskega standarda za tiste, ki so odvisni od ribolovnih dejavnosti, in sicer s spodbujanjem ekonomsko uspešnega in konkurenčnega ribištva Unije ob upoštevanju interesov potrošnikov;
                     
                  
                        (b)
                     
                     
                        stremi k ustreznemu vključevanju deležnikov v fazi priprave ukrepov NPFC in zagotavlja, da so ukrepi, sprejeti v NPFC, skladni s cilji Konvencije o ohranjanju in upravljanju ribolovnih virov odprtega morja v severnem Tihem oceanu (v nadaljnjem besedilu: Konvencija);
                     
                  
                        (c)
                     
                     
                        zagotavlja, da so ukrepi, sprejeti v NPFC, v skladu z mednarodnim pravom, zlasti z določbami Konvencije Združenih narodov (ZN) o pomorskem mednarodnem pravu z dne 10. decembra 1982, Sporazuma ZN v zvezi z ohranjanjem in upravljanjem čezconskih staležev rib in izrazito selivskih staležev rib z dne 4. decembra 1995, Sporazuma Organizacije za prehrano in kmetijstvo (FAO) o spodbujanju usklajevanja ribiških plovil na odprtem morju z mednarodnimi ukrepi za ohranjanje in upravljanje z dne 24. novembra 1993 ter Sporazuma FAO o ukrepih države pristanišča z dne 22. novembra 2009;
                     
                  
                        (d)
                     
                     
                        spodbuja stališča, skladna z najboljšimi praksami regionalnih organizacij za upravljanje ribištva, ki sodelujejo pri upravljanju ribištva na istem območju;
                     
                  
                        (e)
                     
                     
                        stremi k usklajenosti in sinergiji s politiko Unije glede svojih dvostranskih odnosov na področju ribištva s tretjimi državami, in zagotavlja skladnost s svojimi drugimi politikami, zlasti na področjih zunanjih odnosov, okolja, trgovine, razvoja, raziskav in inovacij;
                     
                  
                        (f)
                     
                     
                        zagotavlja, da se spoštujejo mednarodne zaveze Unije;
                     
                  
                        (g)
                     
                     
                        spoštuje sklepe Sveta z dne 19. marca 2012 o sporočilu Komisije o zunanji razsežnosti skupne ribiške politike;
                     
                  
                        (h)
                     
                     
                        stremi k temu, da bi za floto Unije na območju, za katero se uporablja Konvencija in kakor je določeno v členu 4(1) Konvencije (v nadaljnjem besedilu: območje Konvencije), ustvarila enake konkurenčne pogoje na podlagi istih načel in standardov, kot se uporabljajo v okviru prava Unije, ter spodbuja enotno izvajanje navedenih načel in standardov;
                     
                  
                        (i)
                     
                     
                        spoštuje sklepe Sveta z dne 3. aprila 2017 o skupnem sporočilu visokega predstavnika Unije za zunanje zadeve in varnostno politiko ter Komisije z dne 10. novembra 2016 z naslovom „Mednarodno upravljanje oceanov: agenda za prihodnost naših oceanov” in spodbuja ukrepe za podporo in povečanje učinkovitosti NPFC ter po potrebi za izboljšanje njegovega upravljanja in uspešnosti, zlasti kar zadeva znanost, skladnost s predpisi, preglednost in odločanje;
                     
                  
                        (j)
                     
                     
                        spodbuja usklajevanje med regionalnimi organizacijami za upravljanje ribištva in konvencijami o regionalnih morjih ter sodelovanje z globalnimi organizacijami v okviru njihovih pooblastil, kadar je to primerno;
                     
                  
                        (k)
                     
                     
                        spodbuja sodelovalne mehanizme med regionalnimi organizacijami za upravljanje ribištva za ribe, ki niso tun, podobne procesu iz Kobeja za regionalne organizacije za upravljanje ribištva za tune.
                     
                  2.   USMERITVE
            Unija si po potrebi prizadeva podpirati sprejetje naslednjih ukrepov NPFC:
            
                        (a)
                     
                     
                        ukrepov za ohranjanje in upravljanje ribolovnih virov na območju Konvencije na podlagi najboljšega razpoložljivega znanstvenega mnenja, vključno s celotnim dovoljenim ulovom in kvotami ali reguliranjem napora za žive morske biološke vire, ki jih ureja NPFC, kar bi omogočilo, da se doseže delež izkoriščenosti največjega trajnostnega donosa. Po potrebi navedeni ohranitveni in upravljalni ukrepi vključujejo posebne ukrepe za staleže, ki jih je prizadel prelov, da se ribolovni napor ohrani v skladu z razpoložljivimi ribolovnimi možnostmi;
                     
                  
                        (b)
                     
                     
                        ukrepov za preprečevanje dejavnosti nezakonitega, neprijavljenega in nereguliranega ribolova, odvračanje od njih in njihovo odpravljanje na območju Konvencije, vključno s seznamom ribiških plovil, ki izvajajo nezakonit, neprijavljen in nereguliran ribolov;
                     
                  
                        (c)
                     
                     
                        ukrepov spremljanja, kontrole in nadzora na območju Konvencije, da se zagotovita učinkovitost nadzora in skladnost z ukrepi, sprejetimi v NPFC;
                     
                  
                        (d)
                     
                     
                        ukrepov za zmanjšanje negativnih učinkov ribolovnih dejavnosti na morsko biotsko raznovrstnost in morske ekosisteme ter njihove habitate, vključno z ukrepi za zmanjšanje onesnaževanja morja in preprečevanje onesnaževanja morja s plastičnimi odpadki ter zmanjšanje učinkov plastičnih odpadkov, ki so prisotni v morju, na morsko biotsko raznovrstnost in ekosisteme, zaščitnimi ukrepi za občutljive morske ekosisteme na območju Konvencije v skladu s Konvencijo in Mednarodnimi smernicami za upravljanje globokomorskega ribolova na odprtih morjih FAO z dne 29. avgusta 2008 ter ukrepi za preprečevanje in čim večje zmanjšanje nenamernega ulova, zlasti ranljivih morskih vrst, in postopno odpravo zavržkov;
                     
                  
                        (e)
                     
                     
                        ukrepov za zmanjšanje učinkov zapuščene, izgubljene ali drugače zavržene ribiške opreme v oceanu ter olajšanje odkrivanja in odstranjevanja take opreme;
                     
                  
                        (f)
                     
                     
                        priporočil, po potrebi in v dovoljenem obsegu glede na zadevne ustanovne dokumente, ki spodbujajo k izvajanju Konvencije o delu na področju ribolova Mednarodne organizacije dela z dne 14. junija 2007;
                     
                  
                        (g)
                     
                     
                        ukrepov za prepoved ribolova, ki se izvaja izključno za namen pridobivanja plavuti morskih psov, s katerimi se zahteva, da se vsi morski psi iztovorijo z vsemi plavutmi, ki se naravno držijo trupa;
                     
                  
                        (h)
                     
                     
                        po potrebi skupnih pristopov z drugimi regionalnimi organizacijami za upravljanje ribištva in zlasti s tistimi, ki sodelujejo pri upravljanju ribištva v isti regiji;
                     
                  
                        (i)
                     
                     
                        dodatnih tehničnih ukrepov na podlagi nasvetov pomožnih organov in delovnih skupin NPFC.
                     
                  
      
      
         
            PRILOGA II
            VSAKOLETNA DOLOČITEV STALIŠČA, KI SE ZASTOPA V IMENU UNIJA NA ZASEDANJIH KOMISIJE ZA RIBIŠTVO SEVERNEGA PACIFIKA
            Pred vsakim zasedanjem Komisije za ribištvo severnega Pacifika (NPFC), na katerem ta organ sprejme sklepe s pravnim učinkom za Unijo, se sprejmejo potrebni koraki, da se v stališču, izraženem v imenu Unije, upoštevajo najnovejše znanstvene in druge relevantne informacije, poslane Komisiji, v skladu z načeli in smernicami iz Priloge I.
            V ta namen in na podlagi teh informacij Komisija Svetu dovolj zgodaj pred vsakim zasedanjem NPFC pošlje pisni dokument, v katerem predstavi predlagano določitev stališča, ki se zastopa v imenu Unije, da bi o njej lahko razpravljali in jo sprejeli.
            Če med zasedanjem NPFC, vključno med zasedanjem na kraju samem, ni mogoče doseči dogovora, da bi se v stališču, ki se zastopa v imenu Unije, upoštevali novi elementi, se zadeva predloži Svetu ali njegovim pripravljalnim telesom.